section_heading: Razvoj
paragraph_text: Nakon prekida veza s Sovjetskim Savezom 1948. Jugoslavija, a posebno vojska je bila prisiljena okrenuti se domaćim proizvodnim kapacitetima i vojnoj industriji. Zbog toga su inženjeri Kosta Šivčev, Slobodan Zrnić i Svetozar Popović iskoristili podatke svoga ranijeg zrakoplova Rogozarskog IK-3 kako bi dizajnirali novog lovca oznake S-49. Prvi prototip je poletio u lipnju 1949. a prvi borbeno operativni zrakoplovi su dopremljeni na početku 1950.